ร้านรสดีเด็ดตั้งอยู่ในสยามสแควร์มายาวนาน เกินกว่า 20 ปีแล้วทานมาตั้งแต่สมัยยังเด็ก ปัจจุบันยังขายเมนูเดิมอยู่มีปรับราคาตามภาวะเศรษฐกิจบ้าง หน้าร้านมีแปะป้ายการันตีจากวงในด้วย

ร้าานี้เค้าดังก๋วยเตี๋ยวเนื้อน้ำซุปรสเข้ม ใส่พริกน้ำส้มรสจัดถึงใจ เนื้อสดและลูกชิ้นอย่างดี นอกจากนี้ยังมีขายก๋วยเตี๋ยวลูกชิ้นหมูน้ำใสบริการสำหรับคนไม่ทานเนื้อด้วย

สำหรับเมนูข้าวแกงมีให้เลือกมากมายทั้ง ข้าวหน้าไก่ กระเพราะไก่ หมูทอดกระเทียม ผัดเผ็ดลูกชิ้น ไข่ดาว และข้าวสตูเนื้อ

วันนี้เลือกสั่งข้าวหน้าไก่ (50 บาท) เนื้อไก่ตุ๋นเคี่ยวจนเปื่อย ราดด้วยน้ำเหนียวๆ ปรุงด้วยซอสปรุงรสอย่างดี โรยด้วยผักชี ทานคู่กับพริกชี้ฟ้าสดอร่อยดี